Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 671

5. A szakmai vizsga értékelése A vizsgázó az egyes vizsgarészeken elért teljesítménye alapján szakmai elméletbõl és szakmai gyakorlatból kap osztályzatot. A szakmai elméleti vizsga értékelése: A szakmai követelmények alapján összeállított feladatsorokra a vizsgázónak legalább elégséges minõsítést kell kapnia. Az írásbeli vizsga minõsítését a szakképesítésért felelõs miniszter által kiadott értékelési szempontok alapján, egyetlen érdemjeggyel kell megállapítani. A szóbeli vizsgát az egyes tantárgyakból kapott érdemjegyek számtani átlaga alapján, a szakmai ismeretek felé kerekítve, egyetlen érdemjeggyel kell minõsíteni. A szakmai elmélet osztályzatát az írásbeli és szóbeli vizsga érdemjegyeinek számtani átlaga alapján, az írásbeli felé kerekítve, a vizsgabizottság a szaktanárok javaslata alapján állapítja meg. A szakmai gyakorlati vizsga értékelése: A gyakorlati vizsgamunka eredményét a munka megtervezése, szakszerû kivitelezése, az elvégzett munka minõsége, pontossága, valamint az esztétikai szempontok figyelembevételével egyetlen osztályzattal kell értékelni. A szakmai gyakorlati vizsgát eredménytelennek kell tekinteni, ha a vizsga osztályzata elégtelen. A szakmai vizsga értékelése: Eredményes vizsgát tett az a jelölt, aki a szakmai elmélet és szakmai gyakorlat követelményeit teljesítette. Eredménytelennek kell minõsíteni azt a vizsgát, ahol a jelölt egyik részeredménye (írásbeli, gyakorlati, szóbeli) elégtelen. A sikertelen szakmai vizsga, a pótlóvizsga és a javítóvizsga, a vizsga idõpontjában érvényes vizsgakövetelmények szerint megismételhetõ. A pénzügyminiszter 29/2004. (V. 14.) PM rendelete a pénzügyminiszter hatáskörébe tartozó szakképesítések szakmai vizsgáinak szervezésére feljogosított

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes